**Biedrība „Latvijas petanka sporta federācija”**

vienotais reģ. Nr.40008143066

**Biedru kopsapulces protokols Nr.2**

**2022. gada 23.martā**

sapulces sākums plkst.19.00

Sapulce notiek – attālināti, Microsoft Teams interneta platformā.

Biedru kopsapulci sasaukusi biedrības „Latvijas petanka sporta federācija” (turpmāk – LPSF) valde (pamatojoties uz 28.02.2022. LPSF valdes lēmumu (protokols Nr.3/2022)), par to 02.03.2022. rakstiski paziņojot visiem LPSF biedriem.

LPSF biedru kopsapulci atklāj LPSF prezidents Kristaps Stepiņš. Tiek konstatēts, ka**:**

1. kopsapulcē attālināti **piedalās 8 (astoņi) biedri:**
* sporta klubs “Upesciems” (pārstāv Alvis Zīriņš),
* biedrība „Sporta klubs „Boule”” (pārstāv Ieviņa Dzenīte),
* Ventspils kērlinga klubs (pārstāv Inga Apmane);
* Rīgas petanka (pārstāv Aividss Švarcs);
* JRFPC UPESCIEMA WARRIORS (pārstāv Edgars Silovs);
* biedrība “Sporta klubs “Petanks Ērģeme”” (pārstāv Mārtiņš Kreilis);
* biedrība “Interešu klubs “Doks” (pārstāv Arta Miķelēna);
* biedrība “Sport Boules Club Riga” (pārstāv Andis Paļeļunas).
1. **Nepiedalās** biedrība ”Lapmežciema “Vikings”.
2. **LPSF biedru kopsapulce ir lemttiesīga** un var uzsākt darbu. Kopsapulcei tiek veikts video un audio ieraksts.

Sapulcē piedalās arī LPSF valdes locekļi Ivars Dzenītis, Beāte Blūma, Andris Padrevics un atbildīgais par LPSF interneta mājaslapu Vilnis Frēlihs.

Atbilstoši LPSF Statūtiem kopsapulci vada LPSF prezidents.

Biedru kopsapulce par protokolisti ievēl Ieviņu Dzenīti („par”- 7, „pret”- 0, „atturas”- 1), par balsu skaitītāju vienbalsīgi tiek ievēlēts Vilnis Frēlihs.

**Biedru kopsapulces darba kārtība:**

1. 2022. gada LPSF budžeta apstiprināšana;
2. 2021.gada finanšu pārskata revīzijas komisijas ievēlēšana.

**Kopsapulces norise:**

**1.** **2022. gada LPSF budžeta apstiprināšana**

K.Stepiņš iepazīstina ar valdes sagatavoto LPSF 2022.gada budžeta projektu, detalizēti pamatojot katru ieņēmumu un izdevumu pozīciju. No Latvijas Sporta federāciju padomes (turpmāk – LSFP) ir saņemta informācija par 2022.gadā plānoto Valsts budžeta līdzekļu un valsts kapitālsabiedrību ziedojumu finansējuma sadalījumu. Tiek plānots, ka LPSF kopā saņems 9477 euro, kas ir 20% mazāk kā 2021.gadā.

Ieņēmumu sadaļā diskusija izvēršas par 2022.gada biedru naudas apmēru. Ņemot vērā, ka iepriekš ir pieņemts lēmums par spēlētāju licences maksas paaugstināšanu no 10 euro uz 15 euro, valde piedāvā samazināt ikgadējo biedru naudu no 80 euro uz 50 euro un tas kopsummā “Pašu ieņēmumos” būtu vairāk kā 2021. gadā.

A.Švarcs piedāvā saglabāt esošo biedru naudas apmēru 80 euro. E.Silovs ierosina palielināt līdz 100 euro. I.Apmane argumentē, ka biedru naudas apmērs nav saistāms ar spēlētāju licenču maksu un tas nebūtu samazināms un atbalsta tās palielināšanu uz 100 euro. Iegūtos ieņēmumus no biedru naudas palielināšanas (450 euro) sadalīt proporcionāli LV izlašu dalībai EČ un PČ papildus jau valdes piedāvātajam finansējumam. Vienlaicīgi I.Apmane ierosina noteikt biedru naudas apmēru arī 2023.gadam, lai par to nebūtu ikgadēju diskusiju un biedri varētu veikt samaksu statūtos noteiktajā termiņā.

Notiek diskusijas par Latvijas klubu kausa dalības maksu, izskanot priekšlikumiem par 30 euro un 40 euro.

Izdevumu sadaļā biedri diskutē par pozīciju “Petanka popularizēšana”. Vienojas izdevumus neplānot, un pie nepieciešamības izskatīt iespēju veikt grozījumus budžetā.

Pozīcijās par LČ posmu rīkošanu tiek atbalstītas viena posma rīkošanas izmaksas 50 euro apmērā. Vienlaicīgi K.Stepiņš atgādina, ka posma organizatoriem ir pienākums iesniegt LPSF atskaites par naudas izlietojumu.

Diskusija izvēršas par līdzekļu novirzīšanu datora iegādei. Izskan vairāku biedru pretargumenti, atzīstot datora iegādi kā neefektīvu līdzekļu izlietojumu. Valdes ieskatā LPSF būtu jānodrošina ar datoru, jo šobrīd visas nepieciešamās darbības (LPSF dokumentācijas glabāšana, LČ spēļu programmnodrošinājums u.c.) tiek nodrošinātas ar privātajiem datoriem, kas neatbilst vispārējiem datu aizsardzības principiem.

Jautājumā par finansējumu izlašu dalībai, E.Silovs vaicā par jauniešu (U23) atlases principiem, jo faktiskais attiecīgā vecuma spēlētāju skaits liecina, ka nebūs iespējams nodrošināt LV izlases noteikšanu saskaņā ar LČ nolikumu. I.Dzenītis atbild, ka valde ir nosūtījusi biedriem jautājumu par šī vecuma spēlētāju interesi piedalīties LČ vai atlasē. Valde gaida atbildi līdz 1.jūnijam, pēc kura tiks lemts par turpmāko atbilstoši nolikumā paredzētajam. Vienlaikus tiek pieļauta iespēja deleģēt izlasi bez LPSF finansējuma.

I.Apmane iebilst par šādu risinājumu un uzskata, ka izlases deleģēšanas gadījumā jāparedz līdzekļi tāpat kā pārējām izlasēm. E.Silovs iebilst un uzskata, ka jāievēro nolikumā paredzētā kārtība.

I.Apmane atgādina, ka jauniešu dalība ir viens no galvenajiem kritērijiem valsts budžeta līdzekļu piešķiršanā. I.Dzenītis papildina un informē, ka saskaņā ar LSFP valsts budžeta piešķiršanas vadlīnijām sporta veidu federācijām 30% no budžeta līdzekļiem novirzāmi jauniešu sporta attīstībai.

Ņemot vērā jauniešu kritērija būtiskumu finansējuma saņemšanai, I.Dzenīte ierosina uz jautājumu raudzīties ar atvērtu pieeju, veicot grozījumus Izlašu veidošanas nolikumā, paredzot iespējas valdei pieņemt lēmumu par izlases noteikšanu “nestandarta” gadījumos.

**KOPSAPULCE NOLĒMA:**

* 1. 2022.gada LPSF biedru naudas apmēru noteikt 100 euro. Samaksu veikt līdz 2022.gada 31.martam **(“par”- 6, „pret” – 2)**
	2. 2022.gada Latvijas klubu kausa dalības maksu noteikt 40 euro **(“par”- 7, „pret” – 1)**
	3. Budžetā ieplānot līdzekļus datora iegādei LPSF darbības nodrošināšanai (***“*par”- 7, „pret” – 1)**
	4. Apstiprināt 2022. gada LPSF budžetu (skatīt pielikumā) (***“*par”- 8, „pret” – 0)**

**2.** **2021.gada finanšu pārskata revīzijas komisijas ievēlēšana**

K.Stepiņš informē, ka 2021. gada 27. martā biedru kopsapulcē ievēlētā LPSF revidente nepildīs tai uzticēto pienākumu, tāpēc aicina biedrus lemt par revīzijas komisiju, kuras pienākums būs sniegt atzinumu par LPSF 2021.gada pārskatu.

Diskusijas notiek par juridisko aspektu, jo saskaņā ar LPSF statūtiem, “biedrības finansiālās un saimnieciskās darbības kontroli veic revidents”. Savukārt Biedrību un nodibinājumu likums paredz, ka “biedrības gada pārskatu vai tā daļas — ieņēmumu un izdevumu pārskatu un ziedojumu un dāvinājumu pārskatu — pārbauda saimnieciskās un finansiālās darbības **revīzijas institūcija** vai zvērināts revidents” (52.pants). Ar šo tiek interpretēts, ka biedru kopsapulce ir tiesīga ievēlēt biedrības iekšējo revīziju, t.i., revīzijas komisiju.

Valde piedāvā revīzijas komisiju ievēlēt šādā sastāvā: Ieviņa Dzenīte, Kristīne Kalvīte un Agita Puriņa.

**KOPSAPULCE NOLĒMA:**

Apstiprināt 2021.gada finanšu pārskata revīzijas komisijas sastāvu – Ieviņa Dzenīte, Kristīne Kalvīte, Agita Puriņa. *(****“*par”- 7, „pret” – 0, “atturas” -1)**. Revīzijas komisijai iepazīties ar LPSF 2021.gada pārskatu un sniegt atzinumu.

Biedru sapulce tiek slēgta plkst. 21.10

Sapulces vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /K.Stepiņš/

Sapulces protokolists: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /I.Dzenīte/

**Pielikums Nr. 1 (2022. gada LPSF budžeta projekts)**

|  |
| --- |
| **LPSF 2022 GADA BUDŽETA PROJEKTS** |
| **Nr.** |  | **Plāns** | **Valsts kases līdzekļi (izpilde)** | **Pašu līdzekļi (ieskaitīti kontā)** |
| **IEŅĒMUMI** |
| 1 | Biedru naudas | 900 |   | 900 |
| 2 | Spēlētāju nacionālās licences | 1575 |   | 1575 |
| 3 | LV kausa izcīņa | 360 |   | 360 |
| 4 | LSFP maksājums | 6289 | 6289 |   |
| 5 | LSFP ziedojumi | 1594 | 1594 |   |
| 6 | Ziedojumi Ukrainas petanka federācijai | 1350 |   | 1350 |
| **KOPĀ IEŅĒMUMI:** | **12068** | **7883** | **4185** |
| **IZDEVUMI:** |
| 1 | Servera īre & domens | 60 |   | 60 |
| 2 | Bankas regulārie izdevumi | 80 |   | 80 |
| 3 | Gada pārskats grāmatvede | 400 |   | 400 |
| 4 | Petankas popularizēšana | 0 |   | 0 |
| 5 | Administrēšana darbībai | 150 |   | 150 |
| 6 | Apdrošināšana | 120 |   | 120 |
| 7 | Papildus nodokļi | 311,84 |   | 311,84 |
| 8 | Ziedojumi Ukrainas petanka federācijai | 1350 |   | 1350 |
| 9 | Datora un programmu iegāde | 600 |   | 600 |
| **Izdevumi pakalpojumi:** | **3071,84** |  | **3071,84** |
| **LSFP saistību izpilde:**  |
| 1 | Atlase MIX uz BM Kauņā | 20 |   | 20 |
| 2 | BOULE-LČ posmu rīkošana (1) | 50 | 50 |   |
| 3 | VKK-LČ posmu rīkošana (2) | 100 | 100 |   |
| 4 | UPESCIEMS-LČ posmu rīkošana (1) | 50 | 50 |   |
| 5 | UP WARRIORS-LČ posmu rīkošana (2) | 100 | 100 |   |
| 6 | ĒRĢEME-LČ posmu rīkošana (2) | 100 | 100 |   |
| 7 | Lapmežciems LČ posmu rīkošana (1) | 50 | 50 |   |
| 8 | Rīgas Petanka LČ posmu rīkošana (3) | 150 | 150 |   |
| 9 | SBC Riga LČ posmu rīkošana (1) | 50 | 50 |   |
| 10 | LV kausa izcīņas rīkošanai | 100 | 100 |   |
| 11 | Medaļas LČ | 850 | 844 | 6 |
| 12 | SUVENĪRI vai nozīmītes izlasēm | 440 |   | 440 |
| **Izdevumi LSFP saistību izpilde:**  | **2060** | **1594** | **466** |
| **LATVIJAS IZLAŠU UN KLUBU DALĪBA STARPTAUTISKOS TURNĪROS** |
| 1 | Biedru nauda CEP un FIPJP | 530 | 530 |   |
| 2 | Dalība PČ Dānijā (2+2) | 735 | 670 | 65 |
| 3 | Dalība EČ Spānijā (s3) | 735 | 670 | 65 |
| 4 | Dalība BM MIX Lietuvā (8 pāri) | 160 | 160 |   |
| 5 | Dalība EČ Nīderlandē (2+2) | 735 | 670 | 65 |
| 6 | Dalība **LAT - EST** Upesciemā | 380 | 159 | 221 |
| 7 | Dalība Baltic Sea Club Cup Kauņā | 620 | 620 |   |
| 8 | Dalība EČ Spānijā (JAUN) | 835 | 800 | 35 |
| 9 | Dalība EČ Spānijā (ESPs, ESPv) | 735 | 670 | 65 |
| 10 | Dalība Euro Cup | 735 | 670 | 65 |
| 11 | Dalība PČ Benin (v3) | 735 | 670 | 65 |
| **KOPĀ DALĪBA starptautiskās sacensībās** | **6935** | **6289** | **646** |
| **PAVISAM IZDEVUMI** | **12066,84** |
| **PAVISAM IEŅĒMUMI** | **12068,00** |
| **IEŅĒMUMI - IZDEVUMI** | **1,16** |